આશિષ નેહરાએ આગળ કહ્યું કે, હું ક્રિકેટ ખૂબ મિસ કરીશ. પરંતુ હવે હું થોડા દિવસ આરામ કરીશ અને પછી વિચારીશ કે આગળ શું કરવું. હજુ સુધી આ અંગે કોઇ નિર્ણય નથી લીધો. મને માત્ર ક્રિકેટ જ આવડે, એટલે ભવિષ્યમાં ક્રિકેટ કોચિંગ કરું કે કોમેન્ટ્રી પણ કરી શકું છું. આશિષ નેહરાને શરૂઆત જ ફૂટબોલ રમવાનો ખૂબ શોખ છે. સંન્યાસ લેતા પહેલા એક ટીવી ચેનલને આપેલ ઇન્ટરવ્યુમાં તેમણે જણાવ્યું હતું કે, ટીમ ઇન્ડિયાના પ્રેક્ટિસ સેશનમાં હું મોટેભાગે ફૂટબોલ નહોતો રમી શકતો, મને હંમેશા ડર રહેતો કે જો ઇજા થઇ તો બીજા દિવસે મેચ નહીં રમી શકાય. હવે રિટાયર થયા બાદ તેઓ ફૂટબોલ રમવા માંગે છે.